Tedi Spalato
Tedi Spalato (rođen kao Tadija Bajić) je dalmatinski kantautor zabavne muzike. Prepoznatljiv po tihim dalmatinskim šansonama i poetskim tekstovima intimnije prirode. Tedi Spalato ima iza sebe nekoliko nastupa na domaćim festivalima, a najvjerniji je bio Splitskom festivalu, na kojem se pojavljuje od 1980ih godina. Kritičari njegovu muziku opisuju kao spretan spoj klasične dalmatinske pjesme, šansone, jazza i world music elemenata. Rođen je u Splitu u obitelji muzičara amatera, a porijeklom je iz Potpoletnice u općini Zadvarje. Prve muzičke časove dobija u porodici, kao i od profesora Marinka Katunarića i Ljube Stipišića. Tedi Spalato do 18. godine svira i pjeva u lokalnim klapama i grupama, kada pristupa sastavu "Anima", gdje proučava soul i jazz muziku. Do 1982. je bio studijski muzičar, kada postaje gitarista sastava More. More je poznato po tome, da su njegovi članovi bili brojni kasnije poznati muzičari, uz Spalata i Oliver Dragojević, Meri Cetinić, Jasmin Stavros, Doris Dragović i Remi Kazinoti. Godine 1985. započinje solističku karijeru, a paralelno u HNK Split nastupa u operetama, dramskim i baletnim predstavama. Živi u Splitu.